Apr 14,2018
రూ.20 కోట్ల బిట్‌కాయిన్లు దొంగతనం
న్యూఢిల్లీ : క్రిప్టో కరెన్సీ ఎక్స్ఛేంజీ కాయిన్‌ సెక్యూర్‌ నుంచి రూ. 20కోట్ల విలువైన 438 బిట్‌కాయిన్లు చోరీకి గురైయ్యాయి. దీనిపై ఢిల్లీకి చెందిన ఈ క్రిప్టో కరెన్సీ ఎక్స్ఛేంజీ కాయిన్‌ సెక్యూర్‌ సైబర్‌సెల్‌కు ఫిర్యాదు చేసింది. సంస్థ వాలెట్‌ నుంచి ఈ నగదును సిఎస్‌ఒ అమితాబ్‌ సక్సేనా చోరీ చేసినట్టు సైబర్‌ సెల్‌కు రిపోర్టు చేసింది. సక్సేనా దేశం విడిచి వెళ్లకుండా పాస్‌పోర్టు స్వాధీనం చేసుకోవాలని ఆ సంస్థ పోలీసులను కోరింది. కాయిన్‌ క్యూర్‌ ఎక్స్ఛేంజీకి దేశవ్యాప్తంగా రెండు లక్షల మందికి పైగా యూజర్లున్నారు. బిట్‌కాయిన్లను స్టోర్‌ చేసుకునేందుకు ఉపయోగించే యూజర్ల పాస్‌వర్డ్‌లు ఆన్‌లైన్‌లో లీకయ్యాయి. ఈ లీకేజీ ద్వారా హ్యాకింగ్‌కు పాల్పడ్డారు. దీనికి గుర్తించిన కంపెనీ, హ్యాకర్లను గుర్తించడానికి ఎంతో ప్రయత్నించింది. కానీ ప్రభావితానికి గురైన వాలెంట్ల డేటా అంతా అప్పటికే చోరీకి గురై, మొత్తం డేటాను హ్యాకర్లు తొలగించేశారు. బిట్‌కాయిన్లను కూడా బదిలీ చేసేసుకున్నారు.
మీ స్నేహితులకు రికమెండ్ చెయ్యండి